ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Μαρτίου 1992 που τροποποιεί την απόφαση 91/409/ΕΟΚ με την οποία παρέχεται η άδεια στα κράτη μέλη να επιτρέψουν προσωρινά την εμπορία δασικού πολλαπλασιαστικού υλικού το οποίο δεν ανταποκρίνεται στις απαιτήσεις της οδηγίας 66/404/ΕΟΚ του Συμβουλίου (92/199/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 66/404/ΕΟΚ του Συμβουλίου της 14ης Ιουνίου 1966 περί της εμπορίας του δασικού πολλαπλασιαστικού υλικού (1), όπως τροποποιήθηκε τελευταία από την οδηγία 90/654/ΕΟΚ (2), και ιδίως το άρθρο 15, Εκτιμώντας: ότι η απόφαση 91/409/ΕΟΚ της Επιτροπής (3), όπως τροποποιήθηκε τελευταία από την απόφαση 91/621/ΕΟΚ (4), δίνει την άδεια στα κράτη μέλη να επιτρέπουν την εμπορία δασικού πολλαπλασιαστικού υλικού, που δεν ανταποκρίνεται στις απαιτήσεις της οδηγίας 66/404/ΕΟΚ του Συμβουλίου, στο έδαφός τους για χρονικό διάστημα που λήγει στις 30 Νοεμβρίου 1992, εφόσον πρόκειται για την πρώτη διάθεση στο εμπόριο, και στις 31 Δεκεμβρίου 1994 για τις υπόλοιπες περιπτώσεις 7 ότι, ως συνέπεια της πενιχρής συγκομιδής των σπόρων του φυτού «Quercus sessiliflora Sal.» στην Κοινότητα το 1991, το Ηνωμένο Βασίλειο ζήτησε να του δοθεί η άδεια να επιτρέπει κατά τις ίδιες περιόδους την εμπορία στο έδαφός του των νεαρών φυτών του εν λόγω φυτικού είδους, τα οποία έχουν παραχθεί στο έδαφος της Νορβηγίας από σπόρους που ανταποκρίνονται σε λιγότερο αυστηρές απαιτήσεις όσον αφορά την προέλευση 7 ότι για γενετικούς λόγους, το πολλαπλασιαστικό υλικό θα πρέπει να συλλέγεται στον τόπο προέλευσης, στο φυσικό περιβάλλον των φυτών αυτών, και ότι θα πρέπει να παρέχεται κάθε δυνατή εγγύηση για να εξασφαλιστεί η ταυτότητα του υλικού 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 91/409/ΕΟΚ τροποποιείται με την προσθήκη του γράμματος «Ν» (που σημαίνει Νορβηγία) στον κατάλογο των κρατών προέλευσης στο τμήμα που αναφέρεται στο «Quercus sessiliflora Sal.», όσον αφορά το Ηνωμένο Βασίλειο. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 24 Μαρτίου 1992.

[Source: multi_eurlex | Tokens: 2030]